CELEX: 32019R0396
Language: hu
Date: 2018-12-19 00:00:00
Title: A Bizottság (EU) 2019/396 felhatalmazáson alapuló rendelete (2018. december 19.) a 648/2012/EU európai parlamenti és tanácsi rendeletet kiegészítő (EU) 2015/2205 felhatalmazáson alapuló rendeletnek, az (EU) 2016/592 felhatalmazáson alapuló rendeletnek és az (EU) 2016/1178 felhatalmazáson alapuló rendeletnek a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról (EGT-vonatkozású szöveg.)

13.3.2019   
               
               
                  HU
               
               
                  Az Európai Unió Hivatalos Lapja
               
               
                  L 71/11
               
            
         A BIZOTTSÁG (EU) 2019/396 FELHATALMAZÁSON ALAPULÓ RENDELETE
         (2018. december 19.)
         a 648/2012/EU európai parlamenti és tanácsi rendeletet kiegészítő (EU) 2015/2205 felhatalmazáson alapuló rendeletnek, az (EU) 2016/592 felhatalmazáson alapuló rendeletnek és az (EU) 2016/1178 felhatalmazáson alapuló rendeletnek a bizonyos ügylettípusokra vonatkozó elszámolási kötelezettség hatálybalépésének időpontja tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 5. cikke (2) bekezdésére,
         mivel:
         
                     (1)
                  
                  
                     2017. március 29-én az Egyesült Királyság az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát. A kilépési megállapodás hatálybalépésének időpontjától, illetve ennek hiányában a kilépés bejelentésétől számított két év elteltével, azaz 2019. március 30-tól a Szerződések az Egyesült Királyság tekintetében hatályukat vesztik, kivéve, ha az Európai Tanács az Egyesült Királysággal egyetértésben a fenti időszak meghosszabbításáról egyhangúlag határoz.
                  
               
                     (2)
                  
                  
                     A 648/2012/EU rendeletben megállapított elszámolási kötelezettség nem veszi figyelembe annak eshetőségét, hogy egy tagállam kilép az Unióból. Az Egyesült Királyságban letelepedett szerződő fél részvételével kötött tőzsdén kívüli származtatott ügyletek szerződő felei előtt álló kihívások egy rajtuk kívül álló esemény közvetlen következményei, és ezek az Unióban letelepedett más szerződő felekhez képest hátrányos helyzetbe hozhatják őket.
                  
               
                     (3)
                  
                  
                     Az (EU) 2015/2205 (2), az (EU) 2016/592 (3) és az (EU) 2016/1178 felhatalmazáson alapuló bizottsági rendelet (4) meghatározza azokat az időpontokat, amelyektől kezdődően a tőzsdén kívüli származtatott ügyletek egyes kategóriáira vonatkozóan az elszámolási kötelezettség hatályba lép. Emellett az említett rendeletek különböző időpontokat határoznak meg az említett ügyletek szerződő feleinek kategóriájától függően.
                  
               
                     (4)
                  
                  
                     A szerződő felek nem láthatják előre, hogy az Egyesült Királyságban letelepedett szerződő felek jogállása miként változik, vagy milyen mértékben lesznek képesek bizonyos szolgáltatásokat nyújtani a továbbiakban az Unióban letelepedett szerződő felek számára. E helyzet kezelése érdekében a szerződő felek az ügyletet esetleg az Egyesült Királyságban letelepedett szerződő félnek egy tagállamban letelepedett szerződő féllel való helyettesítése révén, nováció útján kívánják megújítani.
                  
               
                     (5)
                  
                  
                     Amennyiben a felek az Egyesült Királyságnak az Unióból való kilépése miatt úgy döntenek, hogy az Egyesült Királyságban letelepedett szerződő felet az Unióban letelepedett új szerződő féllel helyettesítik, az ügyletek novációja elszámolási kötelezettséget fog keletkeztetni, ha a nováció az adott ügylettípusra vonatkozó elszámolási kötelezettség hatálybalépésének napján vagy azt követően történik. Ennek eredményeként a feleknek az ügyletet egy engedélyezett vagy elismert központi szerződő félnél kell elszámoltatniuk.
                  
               
                     (6)
                  
                  
                     A központilag elszámolt ügyletekre eltérő biztosítéki rendszer vonatkozik, mint a nem központilag elszámolt ügyletekre. Az elszámolási kötelezettség aktiválódása így arra kényszeríthet bizonyos szerződő feleket, hogy megszüntessék az ügyleteiket, ami által bizonyos kockázatok fedezetlenül maradnak.
                  
               
                     (7)
                  
                  
                     A piac zökkenőmentes működésének és az Unióban letelepedett szerződő felek közötti egyenlő versenyfeltételek biztosítása érdekében a szerződő feleknek képesnek kell lenniük arra, hogy az Egyesült Királyságban letelepedett szerződő feleket valamely tagállamban letelepedett szerződő felekkel helyettesítsék anélkül, hogy aktiválódna az elszámolási kötelezettség. Annak érdekében, hogy elegendő idő álljon rendelkezésre az ilyen szerződő felek helyettesítésére, a szóban forgó ügyletek novációja tekintetében az elszámolási kötelezettség 12 hónappal e rendelet alkalmazásának kezdőnapját követően lép hatályba.
                  
               
                     (8)
                  
                  
                     Az (EU) 2015/2205, az (EU) 2016/592 és az (EU) 2016/1178 felhatalmazáson alapuló rendeletet ezért ennek megfelelően módosítani kell.
                  
               
                     (9)
                  
                  
                     Ez a rendelet az Európai Értékpapírpiaci Hatóság által a Bizottságnak benyújtott szabályozástechnikai standardtervezeteken alapul.
                  
               
                     (10)
                  
                  
                     A lehető leggyorsabban elő kell segíteni hatékony megoldások piaci szereplők általi végrehajtását. Az Európai Értékpapírpiaci Felügyeleti Hatóság ezért elemezte az esetleges kapcsolódó költségeket és hasznokat, de az 1095/2010/EU európai parlamenti és tanácsi rendelet (5) 10. cikke (1) bekezdésének második albekezdésével összhangban nem folytatott le nyilvános konzultációt.
                  
               
                     (11)
                  
                  
                     E rendeletnek sürgősen hatályba kell lépnie, és csak az azt követő naptól kell alkalmazni, amelyen a Szerződéseknek az Egyesült Királyságra, illetve az Egyesült Királyságban történő alkalmazása megszűnik, kivéve, ha az Egyesült Királysággal kötött kilépési megállapodás az említett időpontig hatályba lép vagy az Európai Unióról szóló szerződés 50. cikkének (3) bekezdésében említett kétéves időszakot meghosszabbították,
                  
               ELFOGADTA EZT A RENDELETET:
         
            1. cikk
            Az (EU) 2015/2205 felhatalmazáson alapuló bizottsági rendelet módosítása
            Az (EU) 2015/2205 felhatalmazáson alapuló rendelet a következőképpen módosul:
            
                        1.
                     
                     
                        a 3. cikk a következő bekezdéssel egészül ki:
                        
                           „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség e rendelet alkalmazásának kezdőnapjától számított 12 hónap elteltével lép hatályba, amennyiben teljesülnek a következő feltételek:
                           
                                       a)
                                    
                                    
                                       az elszámolási kötelezettség 2019. március 14.-ig nem aktiválódott;
                                    
                                 
                                       b)
                                    
                                    
                                       az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”;
                                    
                                 
                     
                  
                        2.
                     
                     
                        a 4. cikk (3) bekezdésének helyébe a következő szöveg lép:
                        
                           „(3)   A 3. kategóriába tartozó pénzügyi szerződő felek és az e rendelet 3. cikkének (2) és (3) bekezdésében említett, pénzügyi szerződő felek közötti ügyletek esetében a 648/2012/EU rendelet 4. cikke (1) bekezdése b) pontjának ii. alpontjában említett minimális hátralévő futamidő az elszámolási kötelezettség hatálybalépésének időpontjában:
                           
                                       a)
                                    
                                    
                                       50 év a melléklet 1. vagy 2. táblázatában meghatározott kategóriákhoz tartozó ügyletek esetében;
                                    
                                 
                                       b)
                                    
                                    
                                       3 év a melléklet 3. vagy 4. táblázatában meghatározott kategóriákhoz tartozó ügyletek esetében.”.
                                    
                                 
                     
                  
         
            2. cikk
            Az (EU) 2016/592 felhatalmazáson alapuló bizottsági rendelet módosítása
            Az (EU) 2016/592 felhatalmazáson alapuló rendelet a következőképpen módosul:
            
                        1.
                     
                     
                        a 3. cikk a következő bekezdéssel egészül ki:
                        
                           „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség e rendelet alkalmazásának kezdőnapjától számított 12 hónap elteltével lép hatályba, amennyiben teljesülnek a következő feltételek:
                           
                                       a)
                                    
                                    
                                       az elszámolási kötelezettség 2019. március 14.-ig nem aktiválódott;
                                    
                                 
                                       b)
                                    
                                    
                                       az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”;
                                    
                                 
                     
                  
                        2.
                     
                     
                        a 4. cikk (3) bekezdésének helyébe a következő szöveg lép:
                        
                           „(3)   A 3. kategóriába tartozó pénzügyi szerződő felek és az e rendelet 3. cikkének (2) és (3) bekezdésében említett, pénzügyi szerződő felek közötti ügyletek esetében a 648/2012/EU rendelet 4. cikke (1) bekezdése b) pontjának ii. alpontjában említett minimális hátralévő futamidő az elszámolási kötelezettség hatálybalépésének időpontjában 5 év és 3 hónap.”.
                        
                     
                  
         
            3. cikk
            Az (EU) 2016/1178 felhatalmazáson alapuló bizottsági rendelet módosítása
            Az (EU) 2016/1178 felhatalmazáson alapuló rendelet a következőképpen módosul:
            
                        1.
                     
                     
                        a 3. cikk a következő bekezdéssel egészül ki:
                        
                           „(3)   Az (1) és (2) bekezdéstől eltérve a tőzsdén kívüli származtatott ügyletek mellékletben meghatározott kategóriáihoz tartozó ügyletek tekintetében az elszámolási kötelezettség e rendelet alkalmazásának kezdőnapjától számított 12 hónap elteltével lép hatályba, amennyiben teljesülnek a következő feltételek:
                           
                                       a)
                                    
                                    
                                       az elszámolási kötelezettség 2019. március 14.-ig nem aktiválódott;
                                    
                                 
                                       b)
                                    
                                    
                                       az ügyletek novációjára kizárólag az Egyesült Királyságban letelepedett szerződő félnek egy tagállamban letelepedett szerződő féllel való helyettesítése céljából kerül sor.”;
                                    
                                 
                     
                  
                        2.
                     
                     
                        a 4. cikk (3) bekezdésének helyébe a következő szöveg lép:
                        
                           „(3)   A 3. kategóriába tartozó pénzügyi szerződő felek és az e rendelet 3. cikkének (2) és (3) bekezdésében említett, pénzügyi szerződő felek közötti ügyletek esetében a 648/2012/EU rendelet 4. cikke (1) bekezdése b) pontjának ii. alpontjában említett minimális hátralévő futamidő az elszámolási kötelezettség hatálybalépésének időpontjában:
                           
                                       a)
                                    
                                    
                                       15 év az I. melléklet 1. táblázatában meghatározott kategóriákhoz tartozó ügyletek esetében;
                                    
                                 
                                       b)
                                    
                                    
                                       3 év az I. melléklet 2. táblázatában meghatározott kategóriákhoz tartozó ügyletek esetében.”.
                                    
                                 
                     
                  
         
            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet az azt követő naptól kell alkalmazni, amelyen az Európai Unióról szóló szerződés 50. cikkének (3) bekezdése értelmében a Szerződéseknek az Egyesült Királyságra és az Egyesült Királyságban történő alkalmazása megszűnik.
            Ez a rendelet azonban nem alkalmazandó a következő esetekben:
            
                        a)
                     
                     
                        az Egyesült Királysággal az Európai Unióról szóló szerződés 50. cikke (2) bekezdésének megfelelően megkötött kilépési megállapodás fenti időpontig hatályba lépett;
                     
                  
                        b)
                     
                     
                        határozatot hoztak az Európai Unióról szóló szerződés 50. cikkének (3) bekezdésében említett kétéves időszak meghosszabbításáról.
                     
                  
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 19-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 201., 2012.7.27., 1. o.
         
         
            (2)  A Bizottság (EU) 2015/2205 felhatalmazáson alapuló rendelete (2015. augusztus 6.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 314., 2015.12.1., 13. o.).
         
            (3)  A Bizottság (EU) 2016/592 felhatalmazáson alapuló rendelete (2016. március 1.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 103., 2016.4.19., 5. o.).
         
            (4)  A Bizottság (EU) 2016/1178 felhatalmazáson alapuló rendelete (2016. június 10.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 195., 2016.7.20., 3. o.).
         
            (5)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.)